|  |  |
| --- | --- |
| **DATUM POHODA**  čas in kraj odhoda | Sobota, 11.11.2017, ob 8.uri  Avtobusna postaja Velenje |
| **LEPI ČEVELJC**  **KREMŽARJEV VRH (1164m)**  **Slovenj Gradec – Legen – Koča pod Kremžarjevim vrhom – Kremžarjev vrh- Vinišnik** | |
| PREDVIDENI POVRATEK: | okoli 15.ure |
| VRSTA PREVOZA | Posebni avtobus |
| CENA | Avtobusna vožnja |
| ZAHTEVNOST: | Lahka, nezahtevna pot |
| OPREMA: | Planinska obutev, topla oblačila . |
| VREME: | V primeru slabe vremenske napovedi se izlet prestavi za 14 dni (25.11.)  O odpovedi boste obveščeni najkasneje do petka, 10.11.2017. |
| POTREBNI DOKUMENTI: | Dnevnik Mladega planinca |
| MALICA IN PIJAČA: | Iz nahrbtnika, možnost nakupa hrane in pijače v koči pod vrhom. |
| ČAS HOJE: 1h 45min do koče in 1h 30min nazaj do avtobusa | |
| PRIJAVA IN INFORMACIJE: | Prijavite se mentorici Petri Oder Čevnik do srede, 8.11. 2017 |
| OPOZORILO: | Udeleženec je dolžan upoštevati navodila in odločitve vodnika. |

|  |
| --- |
| **Dostop do izhodišča:** |
| Iz Velenja se bomo peljali v Slovenj Gradec, tu se bomo v krožišču usmerili na izvoz Kope in Legen. Cesta nas nato kmalu pripelje do naslednjega križišča, kjer bomo nadaljevali naravnost v smeri Gradišča do parkirišča. |
| **Opis poti:** |
| S parkirišča se bomo usmerili na markirano pot, ki se vzpne po travniku navzgor. Pot, ki se zmerno vzpenja, nas po nekaj minutah pripelje mimo križa do zaselka. Markacije nas nato ponovno usmerijo na pešpot, ki nekoliko višje še enkrat prečka cesto. Pot se nato za krajši čas nekoliko bolj vzpne in nas pripelje na razpotje, kjer se nam priključi pot iz Dravograda. Tu nadaljujemo desno in po krajšem vzponu, po deloma neporaščenem pobočju, pridemo do koče pod Kremžarjevim vrhom. Sledil bo počitek in zaslužena malica.  **Povratek**: Od koče bomo nadaljevali levo v smeri Kremžarjevega vrha. Po nekaj minutah nas pot pripelje do zanimive kapelice, ki je pol odprta, pol pa steklena. Tu nadaljujemo po poti, ki nas pelje rahlo navzgor in čez razgledno pobočje na vrh, ki ga dosežemo v nekaj minutah. Od tu se nam razprostira prelep pogled na okoliške hribe in dolino pod nami. Nadaljevali bomo po planinski poti do piknik prostora Vinišnik, kjer nas bo čakal avtobus. |
|  |
|  |

Želimo vam varen korak in veliko užitkov!